روسییا پرزیدنتی ولادیمیر پوتین پیوتر پوروشنکونون آوروپا بیرلییی ایله ویزاسیز رژیمه کئچید زامانی سسلندیردیی فیکیرلره مناسیبت بیلدیریب.
آخار. آذ خبر وئریر کی، پوتین پوروشنکونو دقتلی اولماغا سسلهییب.
«پوروشنکو لرمانتووون «الویدا، ای کیرلی روسییا» شعرینی مثال چکدی. بو دمکدیر کی، او، روس کلاسیکاسینی بیلیر. بونا گؤره اونو تقدیر ائدیرهم. لاکین اونلار آنلامالیدیرلار کی، لرمانتوو بو شعری یازاندا اوکراینا دا روسییانین پارچاسی ایدی. من کیوه آوروپایا اینتقراسییا مسئلهسینده اوغور آرزولاییرام»، - دئیه او بیلدیریب.
او، قربه اینتقراسییا مسئلهسینده اوکراینانی دقتلی اولماغا چاغیریب:
«پوروشنکو دقتینی ایتیرمهملیدیر. من اونا اوکراینا خالقینا گؤره جاواب وئرمیهجیم. روسییادان قاچیب، آوروپایا یؤنهلهنلر اولجه اؤز اوفشور حسابلارینی باغلاسینلار».
پوتین چیخیشینی اوکراینالی شاعر تاراس شوچنکونون میصراعسی ایله بیتیریب:
«اوکراینانی اؤز اؤولادلاری دیرکلردن داها پیس چارمیخا چکیرلر».
قید ائدک کی، بوندان اؤنجه پوروشنکو آوروپا بیرلییی ایله اوکراینا آراسیندا ویزاسیز رژیمه کئچیدله علاقدار ائتدیی چیخیشدا «ای کیرلی روسییا، الویدا آرتیق! الویدا آغالار، قوللار اؤلکهسی» میصراعلاریندان ایستیفاده ائتمیشدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab